Diari Oficial de la Generalitat Valenciana


Sumari del DOGV 9998, del 03-12-2024 (2024/12109)

ACORD de 24 d'octubre de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Antonio Casado Miravalls.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9998

Data del DOGV
:   03-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12073

CVE
:   SLMY-H-0383-48585

Data del document
:   24-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d'expedient: ABI 178/2024.

Causant: Antonio Casado Miravalls.

DNI: \*\*\*\*558\*\*.

Lloc i data de la defunció: València, 13 d'agost de 2015.

Últim domicili: València.

*Antecedents de fet*

La Conselleria d'Hisenda, Economia i Administració Pública ha tingut coneixement mitjançant ofici i acte de data 13 de febrer de 2024 del Jutjat de Primera Instància i Instrucció número 4 de Paterna (València), de data de registre d'entrada 19 de febrer de 2024, número de registre d'entrada 745, de l'existència del procediment d'intervenció del cabal hereditari 912/2012-01-E contra l'herència jacent d'Antonio Casado Miravalls, mort a València, el 13 d'agost de 2015, en estat civil solter; s’aporta el certificat d'actes d'últimes voluntats, en el qual consta que no va atorgar testament, i una altra documentació.

No aporta el certificat de defunció ni el certificat d'empadronament, cosa que esta administració els va sol·licitar.

Amb data de registre d'entrada de 5 d'abril de 2024, número de registre d'entrada 1522, es rep el certificat de defunció del causant.

Esta direcció general constata, mitjançant el certificat de veïnatge administratiu, rebut el 9 de setembre de 2024, que el causant va estar empadronat a l'Ajuntament de Godella (València), de l'11 de gener de 2002 al 13 d'agost de 2015.

Com que, en principi, no consta l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.

Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,

DISPOSE

*Primer*

Incoar el procediment de declaració de la Generalitat com a hereua abintestada d'Antonio Casado Miravalls, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d'arxius públics, la informació sobre la persona causant i sobre els béns i drets dels quals és titular que considere necessària per a una millor instrucció de l'expedient

*Tercer*

Publicar este acord en el *Diari Oficial de la Generalitat Valenciana*, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 24 d'octubre de 2024

Antonio Joaquín Woodward Poch

Director general de Patrimoni